ക്ഷേത്ര ജീവനക്കാരുടെ പുനര്വിന്യാസം നിര്ത്തിവയ്ക്കണമെന്ന് തിരുവിതാംകൂര് ദേവസ്വം എംപ്ലോയീസ് യൂണിയന് ഇത് ഭാരിച്ച സാമ്ബത്തിക ബാധ്യത ഉണ്ടാക്കുമെന്ന് മുന്നറിയിപ്പ് തിരുവനന്തപുരം: തിരുവിതാംകൂര് ദേവസ്വം ബോര്ഡിലെ ക്ഷേത്ര ജീവനക്കാരുടെ പുനര്വിന്യാസ നടപടി നിര്ത്തിവയ്ക്കണമെന്ന് ആവശ്യപ്പെട്ടുകൊണ്ട് തിരുവിതാംകൂര് ദേവസ്വം എംപ്ലോയീസ് യൂണിയന് ദേവസ്വം ബോര്ഡ് ആസ്ഥാനത്ത് ധര്ണ്ണ നടത്തി. ദേവസ്വം ബോര്ഡിന്റെ പ്രധാന വരുമാന സ്രോതസ്സായ ക്ഷേത്ര ജീവനക്കാരെ പുനര്വിന്യസിക്കുകയും ഭാരിച്ച സാമ്ബത്തിക ബാദ്ധ്യത വരുത്തുന്ന ഉന്നത ഉദ്യോഗസ്ഥ ,മരാമത്ത് വിഭാഗങ്ങളെ പുനര്വിന്യസിക്കാത്തതും നീതികേടാണ്. മരാമത്തു വിഭാഗത്തിലും ഉദ്യോഗസ്ഥ വിഭാഗത്തിലും പുനര്വിന്യാസം പൂര്ണ്ണമായും നടപ്പിലാക്കിയതിനു ശേഷമെ ജീവനക്കാരുടെ പുനര്വിന്യാസം നടപ്പിലാക്കാവു എന്നും യൂണിയന് ആവശ്യപ്പെട്ടു. ധര്ണ്ണ ആര് എസ് പി സംസ്ഥാന സെക്രട്ടറി എ.എ.അസീസ് ഉദ്ഘാടനം ചെയ്തു. ആര് എസ് പി സംസ്ഥാന സെക്രട്ടേറിയറ്റ് അംഗം കെ.ജയകുമാര്, സംസ്ഥാന സമിതി അംഗം എന്.ഗോവിന്ദന് നമ്ബൂതിരി, തിരുവിതാംകൂര് ദേവസ്വം എംപ്ലോയീസ് യൂണിയന് സംസ്ഥാന ജനറല് സെക്രട്ടറി പി. പ്രേംജിത്ത് ശര്മ്മ, പുനലൂര് സുരേഷ്, പ്രശാന്തന് പിള്ള, സജീവ് കൊല്ലം, കൊട്ടാരക്കര ശശികുമാര് , ബി.തുളസീധരന് പിള്ള, ഗോപകുമാരനുണ്ണി എന്നിവര് പ്രസംഗിച്ചു. Stories you may Like